ΓΡΑΠΤΗ ΕΡΩΤΗΣΗ E-3096/00

υποβολή: Rosa Migulez Ramos (PSE) προς την Επιτροπή

(4 Οκτωβρίου 2000)

Θέμα: Ανεξέλεγκτη απόρριψηπολειμμάτων από πετρελαιοφόρα πλοία

Είναι συνήθης πρακτική στις ακτές μας, τα πλοία που μεταφέρουν πετρελαιοειδή να προβαίνουν σε καθαρισμό των δεξαμενών τους και απόρριψη τωνπολειμμάτων στην θάλασσα. Οι πρακτικές αυτές που πραγματοποιούνται έξω από τις λιμενικές εγκαταστάσεις, προξενούν ρύπανση των ακτών, όπως αυτή από το πετρελαιοφόρο Καμπουρδάν στην εκβολή του ποταμού Άρες (Γαλικία, Ισπανία) στις 23 Ιουλίου 2000.

Μολονότι όλα τα κράτη μέλη έχουνπογράψει τη Διεθνή Συμφωνία για την Πρόληψη της Ρύπανσης από τα Πετρελαιοφόρα (Σύμβαση Μαρπόλ 73/78), εξακολουθεί να παρατηρείται στις θάλασσές μας η απόρριψηπολειμμάτων, ακόμη και πετρελαίου. Πρόκειται για απαράδεκτη συμπεριφορά, οφειλόμενη εν μέρει στην έλλειψη κατάλληλων λιμενικών εγκαταστάσεων για την εξουδετέρωσή τους.

Δεν γνωρίζω εάν αυτός ήταν ο λόγος που επικαλέσθηκαν οι λιμενικές αρχές της Λα Κορούνια στην συγκεκριμένη περίπτωση του Καμπουρδάν, στο κύτος του οποίουπήρχε ρωγμή που έπρεπε να επισκευασθεί. Η εν λόγω λιμενική αρχήπεχρέωσε το εν λόγω πλοίο να εξέλθει του λιμένος προκειμένου να αποφευχθεί η ρύπανση του λιμένα, να απομακρυνθεί δύο ή τρία μίλια και να προβεί σε εργασίες καθαρισμού και απόρριψηςπολειμμάτων, χωρίς κανέναν απολύτως έλεγχο, ελπίζοντας προφανώς ότι ταπολείμματα και οι σχετικές διαμαρτυρίες θα διελύοντο στην θάλασσα.

Το Ευρωπαϊκό Κοινοβούλιο ενέκρινε κατά την τελευταία συνεδρίαση της Ολομέλειάς του την Οδηγία σχετικά με τις λιμενικές εγκαταστάσεις που δέχονται απόβλητα πετρελαιοφόρων καιπολείμματα φορτίου.

Γνωρίζει η Επιτροπή το συγκεκριμένο αυτό γεγονός; Έχει δεχθεί, εκτός από την δική μου, και κάποια άλλη σχετική καταγγελία;

Με ποιον τρόπο σκοπεύει η Επιτροπή ναποχρεώσει τους λιμένες να εξοπλισθούν με τις κατάλληλες εγκαταστάσεις οι οποίες θα επιτρέψουν την αντιμετώπιση αυτού του είδους των περιστατικών, αντί να στέλνεται το πλοίο και τα κατάλοιπά του σε καθαρές περιοχές, όπως οι εκβολές του Άρες ή η ανοιχτή θάλασσα;

Σε ποιες ενέργειες σκοπεύει να προβεί η Επιτροπή προκειμένου να μην επαναληφθούν τα απαράδεκτα αυτά γεγονότα;

Με ποιον τρόπο σκοπεύει η Επιτροπή να εξασφαλίσει τον τερματισμό των πρακτικών αυτών οι οποίες δεν επισύρουν συνήθως καμία ποινή;

Απάντηση της κας de Palacio εξ ονόματος της Επιτροπής

(14 Νοεμβρίου 2000)

Η πετρελαϊκή ρύπανση από τις δραστηριότητες πλοίων αντιπροσωπεύει μεγαλύτερο ποσοστό της συνολικής θαλάσσιας πετρελαϊκής ρύπανσης από αυτό που αντιπροσωπεύουν τα ατυχήματα. Η Επιτροπή ενημερώνεται τακτικά για τα περιστατικά αυτού του είδους και ενδιαφέρεται σοβαρά για το πρόβλημα των εκούσιων θαλάσσιων απορρίψεων.

Μεγάλο μέρος της ρύπανσης από τις δραστηριότητες κάθε είδους πλοίων στα κοινοτικά ύδατα πηγάζει από την αδυναμία ορισμένων λιμένων να εξασφαλίσουν κατάλληλες εγκαταστάσειςποδοχής των αποβλήτων και, βεβαίως, από την απροθυμία των πλοίων να τις χρησιμοποιούν, κι αυτό για διάφορους λόγους. Η προσφάτως εκδοθείσα οδηγία του Κοινοβουλίου και του Συμβουλίου 2000/59/ΕΚ(1) για τις λιμενικές εγκαταστάσειςποδοχής των αποβλήτων των πλοίων και των καταλοίπων των φορτίων αντιμετωπίζει τα προβλήματα αυτά και εισάγει σειρά απαιτήσεων τόσο για τους λιμένες όσο και για τα πλοία, ώστε να εξασφαλίζεται η διάθεση κατάλληλων εγκαταστάσεων σε όλους τους κοινοτικούς λιμένες, καθώς και και η χρήση τους από τα πλοία.

Με την εκπνοή της προθεσμίας που έχουν τα κράτη μέλη για την εφαρμογή της οδηγίας (24 μήνες από της δημοσιεύσεώς της στην Επίσημη Εφημερίδα), η Επιτροπή θα ελέγξει την κατάλληλη εφαρμογή της σε όλα τα κράτη μέλη: εξασφάλιση ότι όλοι οι λιμένες προσφέρουν κατάλληλες εγκαταστάσειςποδοχής και προγραμματίζουν σε τακτική βάση την διαχείριση των αποβλήτων, με την έγκριση των εθνικών αρχών. Επίσης, η οδηγία επιβάλλειποχρέωση για τα πλοία να ειδοποιούν το λιμένα για τις επί του πλοίουπάρχουσες ποσότητες αποβλήτων και καταλοίπων, καθώς και να παραδίδουν τα απόβλητά τους με βάση συγκεκριμένους όρους.

Επιπλέον, όλα τα πλοία που προσεγγίζουν κοινοτικούς λιμένες οφείλουν να συμβάλλουν στη χρηματοδότηση των εγκαταστάσεων, ανεξαρτήτως του κατά πόσον παραδίδουν ή όχι απόβλητα. Το γεγονός αυτό, σε συνδυασμό με επιτόπιους ελέγχους εκ μέρους των αρχών, αναμένεται να μειώσει σημαντικά τα προβλήματα πετρελαϊκής ρύπανσης από πλοία, όπως στις περιπτώσις στις οποίες αναφέρεται το Αξιότιμο Μέλος του Κοινοβουλίου.

Επιπλέον, αναμένεται να οριστικοποιηθεί σύντομα μια νέα απόφαση του Κοινοβουλίου και του Συμβουλίου για την διαμόρφωση κοινοτικού πλαισίου συνεργασίας στον τομέα της τυχαίας ή εκούσιας θαλάσσιας ρύπανσης. Η απόφαση αυτή, όταν εκδοθεί, θα επιτρέπει, ειδικότερα, την ανάληψη κοινών πρωτοβουλιών, όπως οι συναντήσεις πρακτικής εργασίας ή τα εκπαιδευτικά προγράμματα, με σκοπό την ενίσχυση των μέτρων των κρατών μελών κατά των παράνομων πετρελαιοκηλίδων που προέρχονται από τα πλοία στο πλαίσιο των προβλεπόμενων δραστηριοτήτων τους.

(1) Δεν έχει ακόμη δημοσιευθεί.